произведените при преход към биологично производство продукти и което е констатирано от контролния или надзорния орган, тази информация следва да се предава незабавно на техните компетентни органи. На последно място, в настоящия регламент следва да се уточни коя е минималната информация, която контролните и надзорните органи трябва да споделят с другите контролни и надзорни органи и със своите компетентни органи, както и да се вмени задължение на компетентните органи да предприемат подходящи мерки и да изготвят документирани процедури, за да създадат възможност за обмен на тази информация на тяхната територия.
 (13)
 Възможно е групите от оператори в трети държави, осъществяващи дейността си в съответствие с Регламент (ЕО) No 834/2007 на Съвета (2) и регламенти (ЕО) No 889/2008 (3) и (ЕО) No 1235/2008 (4) на Комисията, да имат членове, чийто брой значително надвишава определения в настоящия регламент максимален размер. Създаването на нови групи от оператори, отговарящи на това ново изискване, може да е свързано със значителни адаптационни изменения с оглед създаването на съответния правен субект, на СВК и на необходимите елементи за сертифициране от контролния или надзорния орган. Поради това е необходимо за тези групи от оператори да се предвиди преходен период от максимум 3 години, считано от 1 януари 2022 г., за да им се даде възможност да извършат необходимите адаптации за постигане на съответствие с новия максимален размер.
 (14)
 Изискването във връзка с националния каталог от мерки може да доведе до промяна на вече съществуващи национални каталози от мерки, разработени в държавите членки до този момент в съответствие с регламенти (ЕО) No 834/2007 и (ЕО) No 889/2008. Поради това е необходимо, по отношение на тези съществуващи национални каталози от мерки, за всички държави членки да се предвиди преходен период от максимум 1 година, считано от 1 януари 2022 г., за да им се даде възможност да внесат необходимите подобрения или да заменят въпросните каталози, така че те да съответстват на новите изисквания.
 (15)
 В интерес на яснотата и правната сигурност настоящият регламент следва да се прилага от датата на прилагане на Регламент (ЕС) 2018/848.
 (16)
 Мерките, предвидени в настоящия регламент, са в съответствие със становището на Комитета по биологично производство,
 ПРИЕ НАСТОЯЩИЯ РЕГЛАМЕНТ:
 Член 1
 Процедурни стъпки, които да следва операторът в случай на съмнение за несъответствие поради наличието на неразрешени продукти или вещества
 1. За да провери дали съмнението може да бъде обосновано в съответствие с член 28, параграф 2, буква б) от Регламент (ЕС) 2018/848, операторът взема предвид следните елементи:
 а)
 когато съмнението за несъответствие касае постъпващ биологичен или произведен при преход към биологично производство продукт, операторът проверява дали:
 i)
 информацията на етикета на биологичния или произведения при преход към биологично производство продукт съвпада с информацията в придружителните документи;
 ii)
 информацията на представения от доставчика сертификат се отнася за действително закупения продукт;
 б)
 когато има съмнение, че причината за наличието на неразрешени продукти или вещества е под контрола на оператора, операторът проучва всички възможни причини за наличието на неразрешени продукти или вещества.
 2. Когато операторът информира компетентния орган, или, когато е целесъобразно, контролния или надзорния орган в